Skóla - og frístundastarf mun raskast í dag þriðjudaginn 10. desember vegna óveðurs sem spáð er að gangi yfir höfuðborgarsvæðið . Enginn ætti að vera á ferli eftir klukkan 15 nema brýn nauðsyn beri til . Allt frístunda - og félagsmiðstöðvastarf í Reykjavík fellur niður svo og starf skólahljómsveita . Eldri grunnskólanemendur fara því beint heim eftir skóladag og eru foreldrar beðnir um að sjá til þess að þeir séu ekki á ferli þegar og eftir að veðrið skellur á . Akstursþjónusta fatlaðra mun aka heim þeim skólabörnum sem þeirrar þjónustu njóta , strax að loknum skóladegi . Lokanir skóla og stofnana eru tilkomnar vegna öryggisráðstafana en enginn ætti að vera á ferli í veðri eins og spáð er . Fólk er beðið um að fylgjast vel með veðri í fjölmiðlum og fylgja tilmælum yfirvalda . Appelsínugul viðvörun þýðir að það séu miðlungs eða miklar líkur á veðri sem geti valdið miklum samfélagslegum áhrifum , tjóni eða slysum og hugsanlega ógnað lífi og limum ef aðgát er ekki höfð .